**Д О Г О В О Р**

# **за реемитување на музички содржини во телевизиски и радиo програми на територија на Р. Македонија**

**Договорни страни:**

Здружение за заштита на авторски музички права – ЗАМП Скопје, Митрополит Теодосиј Гологанов 28, Скопје, претставувано од Директорот Зоран Васковски (во понатамошниот текст: ЗАМП)

од една страна

и

--------------------------------------------------------------------------------------------------------------------, ул. ------------------------------, ----------, претставувано од -------------------------------------- (во понатамошниот текст: оператор)

oд друга страна

Страните на овој договор, согласно воведот утврдуваат:

* дека ЗАМП е организација, која согласно дозволата со решение за давање дозвола од Министерството за култура на РМ бр. 54-5454/1 од 08.04.2011 година врши колективно управување на авторски музички права на територија на Р. Македонија. Решението се наоѓа во прилог и е составен дел на овој договор;
* дека Операторот и ЗАМП со овој договор сакаат да го уредат својот однос во врска со реемитувањето на музички дела содржани во телевизиските и радио програми кои се пренесуваат исклучиво на регистрираните корисници на Операторот (во понатамошниот текст: претплатници) по пат на затворен преносен систем кој е контролиран и со кој управува исклучиво Операторот (во понатамишниот текст: Систем), на територија на Р. Македонија, а кои вклучуваат авторски музички права;
* дека овој договор се однесува на реемитување на музички дела содржани во телевизиските и радио програмите реемитувани по пат на Системот, но не се однесува на самите телевизиски и радио програми;
* дека телевизиските и радио програмите кои Операторот ги пренесува по пат на Системот се достапни само на одреден број регистрирани корисници, кои со Операторот склучиле договор за користење на услугите за реемитување на телевизиски и радио програми исклучиво по пат на Системот во затворена мрежа. Овие корисници можат да ја користат услугата исклучиво за приватни потреби. Согласно наведеното, одобрението дадено со овој договор не се однесува на јавно соопштување музички дела содржани во телевизиски и радио програми во угостителски, хотелски и слични услужни објекти, продавници, железнички и автобуски станици, аеродроми и други места достапни на јавноста;
* во случај на промена на законските регулативи во Македонија или Европа, кои би се однесувале на содржината на овој договор, договорните страни ќе отпочнат преговори за усогласување на одредбите од договорот со донесените измени.

Страните на овој договор, врз основа на утврденото, се договорија за следното:

Член 1

1) ЗАМП му дава на Операторот одобрение да реемитува музички дела содржани во телевизиските и радио програми на своите претплатници на територија на Р. Македонија. Одобрувањето е од неисклучива природа.

2) Операторот го прифаќа даденото одобрување.

Член 2

1)Операторот не е овластен за свои протреби да изготвува снимки од авторските музички дела содржани во телевиските и радио програмите, на што се однесува овој договор.

Член 3

1) ЗАМП гарантира дека неговото овластување, согласно позитивните прописи се однесува на музичките дела од вкупниот домашен и странски репертоар.

2) ЗАМП гарантира дека има овластување да го одобри користењето на сите права на кои се однесува овој договор (авторски музички права) и во таа смисла не постои некое право од трето лице, кој на било кој начин ќе го намали и/или ограничи правото кое со овој договор е засновано во корист на Операторот. Исто така, ЗАМП гарантира дека одобрувањето на Операторот да ги користи правата согласно овој договор, не повредува било кое право на трето лице.

3) ЗАМП гарантира за праведноста и валидноста на одобрението кое го дава со овој договор, така што во целост ја превзема одговорноста за праведноста и валидноста на одобрението дадено со овој договор и се обврзува да му надомести на Операторот било каква штета која директно или индиректно би можела да настане од евентуална неисправност, односно невалидност на даденото одобрание, како и дека ќе ги превземе сите потребни активности, со цел Операторот да добие валидно одобрение за користење на правата определени со овој договор.

4) ЗАМП се обврзува дека во случај на судски или слични постапки поведени од трети лица во поглед на повреди на нивните права, за користењето на музичките дела како што е утврдено во член 1 на овој договор, за што Операторот добил одобрение од страна на ЗАМП и платил надоместок согласно овој договор, ќе стори се да биде странка во таа постапка наместо Операторот.

5) Во секој случај ЗАМП се обврзува дека ќе ги намири сите трошоци од евентуални судски и слични постапки, како и дека ќе ја надомести еветуалната штета на Операторот. До вакви постапки, односно штети би дошло по барање на трети лица против Операторот заради наводни повреди на нивните авторски права, а одобрението за користење на тие права Операторот го добил од ЗАМП согласно овој договор, и тоа во онаа мера во која тие барања не произлегуваат од противзаконски постапки на Операторот, односно постапки на Операторот кои се спротивни на одредбите од овој договор. Наведената одредба ќе се применува исклучиво под услов дека ЗАМП соработувал во постапката водена против Операторот во својство на посредник.

6) Евентуалниот спор на никаков начин не влијае на обврската на Операторот да плаќа надоместок согласно овој договор, а во согласност со членот 7 од овој договор го известува ЗАМП. Меѓутоа, плаќањето на авторскиот надоместок на никој начин не влијае на правото на Операторот да во зависност од резултатите од евентуалниот спор да го побарува од ЗАМП платениот надоместок.

Член 4

1) ЗАМП може да го раскине овој договор доколку Операторот не ги исполнува обврските од овој договор, а особено доколку Операторот не го плаќа авторскиот надоместок согласно со одредбите од член 6 од овој договор.

2) Пред да го раскине договорот ЗАМП писмено ќе го предупреди Операторот да ги исполни своите обврски и ќе му даде рок за дополнително исполнување на обврските од најмалку 30 (триесет) дена. Доколку Операторот во дополнителниот рок не ги исполни своите обврски, ЗАМП може со писмено известување веднаш да го раскине овој договор.

Член 5

1)ЗАМП не е на ниту еден начин одговорен за правните активности и барања од физички или правни лица, кои би можеле да увидат опасност за својата чест и углед или да претрпат душевна болка заради реемитување на музички дела содржани во телевизиските и радио програмите по пат на Системот (морални права).

Члан 6

1) Дозвола за реемитување на музички дела содржани во телевизиски и радио програми преку Системот во овој договор е дадена под услов операторот правилно и навремено да го плаќа надоместокот.

2) Висината на надоместокот за реемитување на авторски музички дела содржани во радио и телевизиските програми преку системот се утврдува во следните износи:

- за 2017 година - 9,00 МКД по претплатник, месечно без разлика на бројот на ТВ канал;

- за 2018 година - 9,25 МКД по претплатник, месечно без разлика на бројот на ТВ канали, и

- за 2019 година - 9,50 МКД по претплатник, месечно без разлика на бројот на ТВ канали.

3) Заради отстранување на сомнение, секој регистриран корисник на Операторот, без оглед на бројот на пакети и/или дополнителни услуги кои ги користи, се смета за еден претплатник.

4) Сите надоместоци дефинирани во овој договор се пресметуваат на основната нето цена за услуга (без ДДВ).

5) Согласно мислењето бр. 108-2215/1 од 04.04.2000 година издадено од Министерството за финансии на Р. Македонија, ЗАМП е ослободен од плаќање на данок на додадена вредност. Копија од мислењето бр. 108-2215/1 е во прилог на овој договор.

6) Операторот надоместокот ќе го плаќа тримесечно (квартал). Кварталот се пресметува од 1 јануари. Операторот е должен надоместокот да го плати во рок од 45 (четриесетипат) дена од денот на приемот на фактурата за претходниот квартал, доставена од ЗАМП. Ако Операторот задоцни со плаќањето на надоместокот, должен е да плати казнена камата за секој ден задоцнување.

7)За периодот од 1 јануари 2017 година до денот на потпишување на овој договор, Операторот е должен да плати надоместок веднаш по потпишувањето на овој Договор.

Член 7

1)Во период за време на траење на овој договор на Операторот му се даваат следните погодности:

За давање точни и навремени податоци за користењето на музички дела на секоја ТВ програма во понудите на Операторот, како и за навремено намирување на достасаните обврски, на Операторот му се одобрува попуст од 5% од износот на надоместокот утврден во член 6.

 Член 8

1) Надоместокот ќе се пресметува квартално, врз основа на доставените точни, навремени и целосни податоци потребни за извршување на овој договор. Операторот е должен на ЗАМП да му достави идентични извештаи кои ги доставува до надлежните органи, најдоцна 15 дена по истекот на кварталот, а кои се неопходни за пресметување на надоместоците (особено податоци за програмската шема и бројот на корисници) заклучно со последниот ден од тековниот квартал.

2) Доколку Операторот не му достави на ЗАМП точни, навремени и целосни податоци наведени во член 8 ст. 1 од овој договор, ЗАМП ќе пресмета надоместок брз основа на податоците (бројот на корисници) од претходниот месец со пораст од 5% или ќе ги користи податоците од сооветните Македонски институции.

3) Операторот е должен навремено да го извести ЗАМП за сите податоци и значајни промени во врска со извршувањето на овој договор, како и да му овозможи на ЗАМП да ги провери овие податоци со увид во релевантната документација.

4) ЗАМП ќе има право, по писменото известување најмалку 8 (осум) дена однапред, да побара од операторот пристап до релевантните документи, односно податоци, од страна на независни експерти, да ја провери точноста на податоците за претходното тримесечје. Операторот е должен да учествува во таквата ревизија и да им овозможи на независните експерти пристап до сите податоци на оператори, потребни за да се изврши проверката.

5) Доколку со ревизијата од претходниот став се утврди отстапување за повеќе од 5% на штета на ЗАМП, Операторот е должен, освен за овие разлики, да ги плати и трошоците на ревизијата наведени во претходниот став.

Член 9

1)Овој договор влегува во сила веднаш по потпишувањето на овластените потписници на договорните страни, а се применува од 01.01.2017 до 31.12.2019 година.

 Член 10

1)Операторот неможе правата кои се предмет на овој договор, ниту целосно, ниту делумно, да ги пренесе на трети лица, без претходна писмена согласност на ЗАМП.

 Член 11

1)Секоја страна на овој договор ќе се однесува кон сите информации во врска со склучувањето и извршувањето на овој договор, како доверливи, во врска со која било страна. Секоја страна во овој договор се согласува дека овие информации на било кој начин нема да ги стави на располагање на трети лица, освен ако информацијата е побарана од страна на надлежните судски и административни власти, со цел да ги исполнат законските обврски на договорните страни.

Член 12

1) ЗАМП е запознаен со обврската на Операторот да ги почитува правилата и принципите за спречување на корумпирано однесување што се релевантни за договрните страни и изјавува дека нема да користи пари или друг надомест исплатен од Операторот за незаконски цели, вклучувајќи ги и целите со кои што го прекршуваат Законот за спречување на корупција на Република Македонија, како што се вршење или предизвикување на вршење на директни или индиректни плаќања на кој било јавен службеник\*[[1]](#footnote-1) за да му помогне на Операторот или на некој што делува во негово име да стекне или да задржи бизнис со или да го насочи бизнисот кон некое лице или да обезбеди каква било несоoдветна предност.

2) ЗАМП изјавува дека :

* неговите членови, раководители, вработени и сопственици не се јавни службеници; и
* не извршил и нема да изврши вработување/ангажирање или на друг начин да надомести или да понуди надомест на било кој јавен службеник, или да направи или да предизвика некој друг да направи каки било директни или индиректни понуди или плаќања на кој било јавни службеници, со цел да влијае или да поттикне каква било одлука во корист на Операторот; и
* нема да вработи/ангажира каков било подизведувач, консултант, застапник или претставник во врска со овој договор без темелен документиран преглед на лицето и неговата репутација и интегритет; и
* нема да вработи/ангажира каков било подизведувач, консултант, застапник или претставник кој што не се придржува кон правилата и принципите за спречување на корумпирано однесување и во случај да дојде до сознание за такво прекршување веднаш ќе го информира Операторот.

3) ЗАМП ќе обезбеди информации во рок од 14 дена од писменото барање од Операторот во врска со примените или искористените плаќања според овој договор.

4) Операторот има право веднаш да го раскине овој договор доколку ЗАМП го прекрши Законот за спречување на корупција на Република Македонија или постапи спротивно на одредбите на клаузулата за спречување на корумпирано однесување.

Член 13

1) За сите спорови кои произлегуваат од или се во врска со овој договор, надлежен за решавање ќе биде Основниот суд Скопје 2 - Скопје.

2) Овој договор е изготвен во три примероци, еден за ЗАМП и два за Операторот.

Скопје, -----------------------------

Здружение за заштита на авторски

 музички права ЗАМП

 Директор

 Зоран Васковски

------------------------------------------

------------------------------------------

------------------------------------------

------------------------------------------

------------------------------------------

1. Под “Јавен службеник” во смисла и за целите на правилата и принципите за спречување на корумпирано однесување подразбираат:

претставници, именувани лица или вработени на (I) влада или кој било сектор, агенција или органи на истите (законодавни, административни и судски), (II) регионално владино тело, или (III) јавна меѓународна организација;

лица кои постапуваат по службена должност или извршуваат јавна функција за или во име на која било влада или сектор, агенција или органи на истите, регионално владино тело или јавна меѓународна организација;

претставници на политичка партија (или политичка партија во целина);

кандидати за јавна служба;

претставници на меѓународни јавни организации, како што се Обединетите Нации или Светска банка;

 поединци кои имаат функционален авторитет како службеник, но не се вработени во јавна служба;

консултанти и специјални советници на јавни служби или јавни службеници;

службеници или вработени во претпријатија или институции во државна сопственост, дури и оние што работат со комерцијален капацитет, вклучувајќи ги болниците, здравствените институции, универзитетите. [↑](#footnote-ref-1)